Sekretari i ri i mbrojtjes
Java e tij e parë në detyrë përqëndrohet tek krizat ndërkombëtare
Sekretari i Mbrojtjes i Shteteve të Bashkuara Ashton Carter e kaloi javën e tij të parë në detyrë duke udhëtuar drejt Afganistanit dhe Kuvajtit. Korrespondentja e Zërit të Amerikës Carla Babb shqyrton domethënien e këtyre udhëtimeve të para. Ai e ka përvojën e duhur dhe ekspertët thonë se në udhëtimin e tij të parë si sekretar mbrojtjeje, Ashton Carter po shikon drejt të ardhmes. Ish-diplomati James Dobbins ka qenë përfaqësuesi i SHBA-së në Bashkimin Evropian dhe në Afganistan përpara se t’i bashkohej institutit “RAND Corporation”. Ndryshimet gjatë këtij viti kanë qenë drastike. Shtetet e Bashkuara i dhanë fund misionit luftarak në Afganistan, që ishte dhe ndalesa e tij e parë. Në Evropë, Rusia vazhdon të trazojë Ukrainën e paqëndrueshme. Dhe militantët e Shtetit Islamik kanë vërshuar drejt zonave të Irakut dhe Sirisë. Zoti Carter zgjodhi Kuvajtin si ndalesën e tij të dytë për të diskutuar rrezikun e Shtetit Islamik, së bashku me diplomatë të lartë amerikanë, që ai i quan “ekipi Amerika”. Pentagoni thotë se misioni kishte për qëllim njohjen me situatën. Gjatë udhëtimit të tij, zoti Carter nuk la të kuptohet se koalicionit do t’i duhet të rishikojë strategjinë e tij. Ndërkohë që zoti Carter mbante fjalën e tij, forcat irakiane përgatiteshin për një kundërsulm për të larguar grupin xhihadist nga qyteti al-Baghdadi. Qyteza Anbar ndodhet pranë një baze ajrore të rëndësishme, ku marinsa amerikanë po stërvisin forcat irakiane.